РЕПУБЛИКА СРБИЈА

ГРАД БЕОГРАД

ГРАДСКА ОПШТИНА ЗЕМУН

**ПРЕДСЕДНИК**

Број:06-73 /2021-V

Датум: 29. јануар 2021. године

Земун, Магистратски трг 1

На основу члана 4. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, број 16/2018), члана 7. Одлуке о начину, мерилима и критеријумима за финансирање и суфинансирање програма и пројеката удружења из буџета Градске општине Земун („Сл. лист града Београда“, број 38/18 и 156/20), у складу са Одлуком о буџету Градске општине Земун за 2021. годину („Сл. лист града Београда“, број 156/20), председник Градске општине Земун, доноси

**ГОДИШЊИ ПЛАН ЈАВНИХ КОНКУРСА ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА УДРУЖЕЊА ИЗ БУЏЕТА ГРАДСКЕ ОПШТИНЕ ЗЕМУН ЗА 2021. ГОДИНУ**

Одлуком о буџету Градске општине Земун за 2021. годину („Сл. лист града Београда“, број 156/20), у оквиру Управе, Раздео 3, Глава 3.3, Програм 11- Социјална и дечија заштита, Пројекат 0901-4001 – Пројекти по конкурсу у области социјалне заштите, функционална класификација 070 - Социјална помоћ угроженом становништву некласификована на другом месту, економска класификација 481- дотације невладиним организацијама, извор финансирања 01- остали приходи и примања из буџета, планирана су средства у износу од 21.000.000,00 динара.

У оквиру Управе, Раздео 3, Глава 3.3, Програм 9- Основно образовање и васпитање, Пројекат 2002-4004 –Заштита и безбедност деце, функционална класификација 960 – Помоћне услуге у образовању, економска класификација 481- дотације невладиним организацијама, извор финансирања 15 – неутрошена средства донација из ранијих година, планирана су средства у износу од 3.000.000,00 динара.

За доделу средстава расписаће се Јавни конкурс за финансирање и суфинансирање програма и пројеката удружења из буџета Градске општине Земун који је од јавног интереса које реализују удружења, на територији Града Београда, односно у интересу грађана Градске општине Земун и то:

I

Назив јавног конкурса: Јавни конкурс за финансирање и суфинансирање програма и пројеката удружења из буџета Градске општине Земун за 2021. годину

Циљ јавног конкурса: финансирање и суфинансирање пројеката/програма од јавног и непосредног интереса, а у складу са законом и статутом утврђеног за грађане Градске општине Земун.

Област јавног конкурса: активности пензионерских организација; хуманитарни и други програми који искључиво и непосредно следе јавне потребе градске општине Земун; социјална инклузија и развој социјалних услуга у заједници; безбедност учесника у саобраћају и програми од јавног интереса које спроводи добровољно-ватрогасно друштво.

Ко може да конкурише за средства: Право за коришћење средстава имају удружења која програм и пројекат реализују на територији Града Београда, односно у интересу грађана Градске општине Земун. Цркве и верске заједнице имају право да конкуришу за доделу средстава под истим условима као и удружења, у складу са Законом о црквама и верским заједницама (''Сл.гласник РС'' бр. 36/2006).

Укупан износ средстава: 19.000.000,00 динара

Планирани износ средстава по областима:

Укупан износ средстава опредељених за финансирање и суфинансирање пројеката из области безбедности учесника у саобраћају је 3.000.000,00 динара.

Укупан износ средстава опредељених за финансирање и суфинансирање пројеката из области активности пензионерских организација је 8.000.000,00 динара, а максимална вредност средстава која се могу определити за финансирање и суфинансирање једног пројекта је 2.000.000,00 динара.

Укупан износ средстава опредељених за финансирање и суфинансирање пројеката из области хуманитарних и других програма који искључиво и непосредно следе јавне потребе Градске општине Земун је 5.000.000,00 динара, а максимална вредност средстава која се могу определити за финансирање и суфинансирање једног пројекта је 2.000.000,00 динара.

Укупан износ средстава опредељених за финансирање и суфинансирање пројеката из следећих области: социјалне инклузије и развоја социјалних услуга је укупно 3.000.000,00 динара, а максимална вредност средстава која се могу определити за финансирање и суфинансирање једног пројекта је 500.000,00 динара.

Планирани период објављивања конкурса: фебруар 2021. године

Оквирни датум почетка реализације одабраних програма
и њихово трајање: март – децембар 2021. године

II

Назив јавног конкурса: Јавни конкурс за финансирање и суфинансирање програма и пројеката удружења из буџета Градске општине Земун за 2021. годину

Циљ јавног конкурса: финансирање и суфинансирање пројеката/програма од јавног и непосредног интереса, а у складу са законом и статутом утврђеног за грађане Градске општине Земун.

Област јавног конкурса: социјалнa инклузије и развој социјалних услуга у заједници; друштвенa бригa о деци; заштита жртава породичног и вршњачког насиља; активности пензионерских организација; хуманитарни и други програми који искључиво и непосредно следе јавне потребе градске општине Земун; заштита и промовисање људских и мањинских права; здравствена едукација; образовање, наука и информисање; заштита животиња; заштита и унапређење животне средине, безбедност учесника у саобраћају.

Ко може да конкурише за средства: Право за коришћење средстава имају удружења која програм и пројекат реализују на територији Града Београда, односно у интересу грађана Градске општине Земун. Цркве и верске заједнице имају право да конкуришу за доделу средстава под истим условима као и удружења, у складу са Законом о црквама и верским заједницама (''Сл.гласник РС'' бр. 36/2006).

Укупан износ средстава: 5.000.000,00 динара

Планирани период објављивања конкурса: август 2021. године

Оквирни датум почетка реализације одабраних програма и њихово трајање: септембар – децембар 2021. године

 **Посебни захтеви и ограничења**: Средства која се одобре за реализацију програма и пројекта су наменска средства и могу се користити искључиво за реализацију конкретног програма или пројекта, који мора бити реализован до краја текуће године.

Под удружењем, подразумева се добровољна и невладина недобитна организација заснована на слободи удруживања више физичких или правних лица, основана ради остваривања и унапређења одређеног заједничког или општег циља и интереса, који нису забрањени Уставом или законом, уписана у регистар надлежног органа у складу са законом. Ако се приликом праћења реализације програма утврди ненаменско трошење средстава, председник Градске општине Земун дужан је да раскине уговор, захтева повраћај пренетих средстава, односно да активира инструменте обезбеђења, а удружење је дужно да средства врати са законском каматом.

Корисницима средстава из претходног става неће бити додељена средства у наредне две године, односно њихове пријаве за учешће на јавном конкурсу неће бити разматране.

 Председник ГО Земун

 Гаврило Ковачевић, с.р.